1. Τροποποίηση του κανονισμού (ΕΚ) αριθ. 55/2008 του Συμβουλίου για τη χορήγηση αυτόνομων εμπορικών προτιμήσεων στη Δημοκρατία της Μολδαβίας (
Jean-Pierre Audy
(FR) Κύριε Πρόεδρε, θα ήθελα να λάβω τον λόγο εν συντομία, σύμφωνα με το άρθρο 15, παράγραφος 6, στοιχείο δ), της Συνθήκης για την Ευρωπαϊκή Ένωση, το οποίο προβλέπει ότι ο Πρόεδρος του Ευρωπαϊκού Συμβουλίου υποβάλλει έκθεση μετά από κάθε συνεδρίαση του Ευρωπαϊκού Συμβουλίου.
Πραγματοποιήθηκε έκτακτη συνεδρίαση του Ευρωπαϊκού Συμβουλίου στις 11 Μαρτίου. Λυπάμαι που δεν υποβλήθηκε καμία έκθεση.
Πρόεδρος
Κύριε Audy, σας αντιλαμβάνομαι, όμως εάν θυμάμαι σωστά ο Πρόεδρος του Ευρωπαϊκού Συμβουλίου βρισκόταν στο Κοινοβούλιο μετά την έκτακτη συνεδρίαση του Συμβουλίου της 11ης Μαρτίου, σε μια έκτακτη Διάσκεψη των Προέδρων, η οποία ήταν ανοικτή για όλους τους βουλευτές. Μπορούμε τώρα παρακαλώ να προχωρήσουμε στις ψηφοφορίες;
- Μετά από την ψηφοφορία:
Hans-Peter Martin
(DE) Κύριε Πρόεδρε, κυρίες και κύριοι, θα κάνω μόνο μία παρατήρηση. Χθες δεν μου δόθηκε η δυνατότητα να απαντήσω άμεσα στον κ. Schulz. Έχω στείλει σε όλους σας ένα μήνυμα ηλεκτρονικού ταχυδρομείου -αρχικά στα γερμανικά, όμως θα ακολουθήσει η αγγλική και γαλλική εκδοχή του- όπου κάνω μια δήλωση εν προκειμένω, και θα απορρίψω επίσης δεόντως την κατηγορία.
